Bugün 2019-09-23 11:21
"Beynəlxalq Əlillər Cəmiyyəti" İB-in üzvləri festivalda iştirak edib
2018-08-29 07:30:53
23-25 avqust tarixlərində Rusiya Federasiyası Moskva Dövlət Humanitar-İqtisad Universitetində əlilliyi olan gənclərin «Жизнь безграничных возможностей!» adlı VIII Beynəlxalq festivalı keçirildi
Bu il keçirilən festivalın açılışında MDHİU-nun rektoru, professor Vaqif Bayramov, Uşaq Hüquqlarının Müdafiəsi Dövlət Siyasəti Departamentinin direktor müavini Ирина Терехина, Azərbaycan Respublikasının Rusiya Federasiyasındakı səfirliyinin mədəniyyət müşaviri Nigar Axundova, Rusiya Federasiyasının əməkdar rəssamı Nikas Safronov, Ekvador Respublikasının Rusiyadakı səfiri Jorge Patricio Palacios Porros, 31 saylı Xüsusi internat məktəbin direktoru Elena Seredkina və digər qonaqlar çıxış etdilər. Festivalın açılışında RF Əməkdar artisti, RF İctimai Palatanın üzvü, Ailə, uşaq və anaların müdafiəsi Komissiyasının sədri Diana Qurskaya tədbir iştirakçılarını salamladı, iki gözdən əlil kimi öz həyatını misal gətirərək çətinliklərə baxmayarq ruhdan düşməməyi, arzularına çatmaq üçün həyatda mübariz olmağı onlara tövsiyyə etdi. Festival iştirakçıları qarşısında çıxış etməyi özünə fəxr bildiyini söyləyərək iki mahnı da ifa etdi. Sovet və Rus teatr və kino aktyoru, yazıçı, şair, kinorejissor Vladimir Novikov, əməkdar artist Sərxan Sərxan, Alena Orlovanın rəhbərliyi altında "Ümid Mələkləri" yaradıcı qrupu konsert proqramı ilə çıxış etdilər. Müsabiqə iştirakçıları festivalda gözəl rəqslər, mahnılar ifa etdilər, eləcə də maraqlı əl işləri, rəsm əsərləri, foto-şəkillər və digər inscəsənət nümunələri təqdim etdilər.
İştirakçılar arasında Azərbaycanda doğulub-böyüyən, ali təhsil alan, hazırda Moskva şəhərində yaşayan, milliyyətcə yəhudi olan İlona Yankovskayanın Azərbaycan dilində ifa etdiyi xalq mahnısı iştirakçılar tərəfindən o dərəcədə bəyənildi ki, hamı bu Azərbaycan musiqisi altında rəqs etdi. "Beynəlxalq Əlillər Cəmiyyəti" İB-in üzvləri olan 1-ci qrup əlil beynəlxalq müsabiqələr laureatı müğənni Murad Sadıx, 2-ci qrup əlil Cavid Gözəlov, müğənni Kamil Ağazadə, Mədəniyyət şöbəmizin uşaqlardan ibarət rəqs qrupunun üzvləri-Nərgiz Əliyeva, İlham Quliyev, Rustəm Sadıxoq festivalda rəngarəng proqramla çıxış etdilər. İctimai Birliyimizin digər üzvü 2-ci qrup əlil, MDHİU-nun 3-cü kurs tələbəsi Ümid Cümşüdov isə muncuqla işləmə üzrə əl işlərini nümayiş etdirdi. Nümayəndə heyətimizin çıxışları iştirakçılar tərəfindən alqışlarla qarşılandı, hətta festival başa çatdıqdan sonra onların ifasında müsabiqədənkənar mahnılar ifa etməyi də xahiş etdilər. Festivalın Diplomları ilə təltif edilən nümayəndə heyətimiz vətənə dönəndə həmvətənlərimiz tərəfindən aeroportda Azərbaycan bayrağı ilə qarşılandı.
Məlahət Abdullayeva "Əlillər Dünyası" qəzetindən 28 avqust 2018-ci il
Səfir: “ABŞ Azərbaycanın müstəqilli...